Odense Adresse-Contoirs Efterretninger, 1845-12-11
Fædrelandet. Blandinger. Red, af Loll. Falsters A. har seet sig foranlediget til at indsende følgende Andragende til det kgl. danske Cancellie: "Undertegnede Chr. Jørgensen har i henved tre Fjerdingaar redigeret Lollands Falsters Stiftstidende, og jeg tør give mig selv det Vidnesbyrd, at jeg med samvittighedsfuld Jver har stræbt at opfylde de Pligter, som ved dette Hverv vare mig paalagte saavel mod mine Foresatte, som mod Bladets Abonnenter og Læsere. Ligesom jeg tør nære det Haab, at disse mine Bestræbelser i det Hele ikke have været uheldige, saaledes har navnlig mit Forhold til Stiftstidendens Censor, Hr. Justitsraad, Byfoged Møller, været i enhver Henseende tilfredsstillende: han har stedse behandlet mig med Velvillie og Humanitet, og han har, uagtet den Omhyggelighed, hvormed han har udført det befalede Gjennemsyn, dog ingensinde fundet Anledning til at forlange nogen Artikel borttaget eller forandret. Dog pludselig er dette gode Forhold blevet aldeles forandret: fra det Øieblik, at den af det høie Collegium imod Bladets Udgiverinde og mig som Redacteur under 18 f. M. anordnede Action her var blevet bekjendt, har Hr. Justitsraaden ikke alene forsinket Bladets Udgivelse ved at udstrække Gjennemsynet fra en Tid af 3 indtil 16 Timer, men ogsaa aldeles nægtet sit Samtykke til Optagelse af Artikler, som efter min fuldeste Oberbeviisning vare baade lovlige og sømmelige, og som tildeels ordret vare aftrykte efter andre Blade. Som et Exempel paa den Skaanselløshed og Vilkaarlighed, hvormed Hr. Justitsraaden udøver sin Cenformyndighed, tillader jeg mig underdanigst at lade medfølge et Correcturaftryk af Stiftstidenden No. 149 for den 4 ds., i den Tilstand, hvori jeg modtog det fra Censor, hvoraf det høie Collegium tillige vil erfare, at det ikke er enkelte formeentlig anstødelige Yttringer, men hele Artikler, som Hr. Justitsraaden stryger, og det uden at anføre nogensomhelst Grund for denne sin Fremgangsmaade. Skulde denne Tilstand vedlive, vilde den gjøre det umuligt for mig at opfylde den Forpligtelse, som paahviler et privilegeret Blad, at udgaae regelmæssig til bestemte Tider, eftersom det ofte indeholder Bekjendtgjørelser, hvis Retsvirkning er afhængig af, at de i rette Tid blive offentliggjorte, - den vilde gjøre det umuligt at byde Læserne en passende Underholdning, hvorpaa de have retmæssigt Krav som Vederlag for Abonnementsbetalingen, - og den vilde endelig gjøre det umuligt for mig at tilfredsstille mig selv, der paa dette Sted er den periodiske Presses eneste Repræsentant, og saaledes maa føle mig forpligtet til at værne om dens Ret og Værdighed. J det Haab, at det Kongelige danske Cancelli billiger min Anskuelse, at Hr. Justitsraad Møller i den seneste Tid og navnlig med Hensyn til det medfølgende No. 149 har overskredet den rette Grændse for sin Cenformyndighed, vover jeg altsaa underdanigst at ansøge om, at det høie Collegium saaledes vil instruere Hr. Justiteraaden, at det kan blive mig muligt at fortsætte min Virksomhed uden unødvendig Fortrædigelse; og da det, for at kunne give en sandfærdig historisk Oversigt over den videre Udvikling af de i den af Censor strøgne Artikel med Overskrift: "Tydskland fortalte Begivenheder, er mig magtpaaliggende at kunne meddele denne Begyndelse, som nøiagtig er oversat og uddraget af forskjellige under tydsk Censur udkommende Blade, fornemmelig Hamburger Neue Zeitung", udbeder jeg mig endvidere gunstigst meddeelt Tilladelse til i Lollands Falsters Stiftstidende at optage denne Artikel."(L. F. A.)